hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy de hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Մարտի 1-ից ուժի մեջ մտավ կառավարության 1402-Ն որոշումը, որով սահմանվում են դեղատոմսերի ձևերը, դեղատոմսեր գրելու, դեղեր բացթողնելու կարգը։ Մարտի 1-ից դեղերի մի մասը հնարավոր կլինի գնել առանց դեղատոմսի, մյուս մասը դեղատոմսերով։ Հետաքրքիր էր իմանալ Շիրակի մարզի առողջապահության և սոցիալական վարչության պետ՝ ՄԵՍՐՈՊ ԲԶՆՈՒՆՈՒ կարծիքն այս առումով:
— Պարոն Բզնունի, մարտի 1-ից ուժի մեջ է մտել առանց դեղատոմսերի հաստատված ցանկով դեղորայքի վաճառքի արգելքը: Ըստ բնակիչների՝ մեր համաբուժարանների աշխատանքը, բժիշկների ծանրաբեռնված գրաֆիկի պատճառով, բավարար չէր, ու պատկերացրեք, հիմա էլ ամեն մի դեղի համար վազել պոլիկլինիկա՝ դեղատոմսի համար… Ի՞նչ կասեք, ինչպե՞ս եք պատկերացնում այս իրավիճակը:
— Հիմա ի՞նչ, ամեն մի փոքր ցավի պարագայում, ասենք՝ գլխացավ է, փորացավ է, և այլն, ցավը հերիք չէ, մի հատ էլ պետք է վազվզենք պոլիկլինիկաները, որ դեղատոմս վերցնենք, հետո վազենք դեղատո՞ւն…
— Բայց եկեք բժշկության տեսանկյունից դիտարկենք. ո՞վ է ասել, որ, ասենք՝ գլխացավը հենց այնպես է առաջանում, փորացավն էլ… Համենայնդեպս, հետազոտվելու անհրաժեշտությունը բխում է հենց հիվանդի, քաղաքացու շահերից, նրա առողջությանը գրագետ ուշադրություն դարձնելու հանգամանքով պայմանավորված: Եվ հետո, ցավազրկողները դեղատոմսերով գնման ցանկում չեն, իսկ ինչ վերաբերում է հակաբիոտիկներին, բնականաբար, դեղատոմսով պետք է լիներ:
— Ասենք՝ հարբուխ է, գրիպ է…
— Առավել ևս հարբուխի դեպքում անտիբիոտիկ չի կարելի ընդունել, հարբուխը դա վիրուսային հիվանդություն է, և պետք է հակավիրուսային դեղորայք ընդունել: ժողովրդի մոտ նման թյուրիմացություններ կան, և իրենք իրենց առողջությունը կործանում են սխալ դեղորայք ընդունելով:
— Համացանցում դժգոհությամբ ընդունվեց այս որոշումը, անգամ կատակելու ու սարկազմով արտահայտվելու առիթ տվեց:
— Դե, գիտեք, համացանցում անծանոթ, ոչ պատասխանատու կայքերից տարածվող բուժման մեթոդներ էլ կան, որոնք կործանարար ազդեցություն են թողնում մարդու առողջության վրա… Հարևանի խրատ տված դեղորայքն ընդունելը, երբ հիվանդը չի պարզել, թե ինչն է իր հիվանդության բուն պատճառ հանդիսացել, ավանդական բժշկությանը հետևելը ևս կարող է անդառնալի հետևանքների պատճառ դառնալ: Կարծում եմ, ժամանակ է պետք, հետո գոհ կլինենք, որ նման կարգ է մտցվել:
— Լավ, եթե անկեղծ՝ ինչի՞ն է միտված Առողջապահության նախարարության այս որոշումը:
— Քաղաքակիրթ առողջապահական ծառայությանն ու սպասարկմանը:
— Իսկ դեղերի որակի, կեղծված դեղերի շուկայի մասին ի՞նչ կասեք:
— Կա Առողջապահության տեսչություն՝ պետական համապատասխան մարմին, նրանք մշտապես ուշադրության կենտրոնում են պահում, ուսումնասիրում են դեղերի շուկան:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: